大溫哥華地區

大溫哥華地區係加拿大卑詩省西南部海岸地區，包含溫哥華同周邊城鎮嘅一個都會區。

喺當地英文媒體裡面，「Greater Vancouver」同「Metro Vancouver」經常混用。但係嚴格來講，「Metro Vancouver」指嘅係1966年建立嘅「大溫哥華區域局」，係一個有法律地位嘅機構。另一方面，一啲唔屬於大溫哥華區域局嘅城市，例如東邊嘅米遜、阿博斯福、智利域同北邊嘅威斯勒、史夸米殊等市鎮，有時都會被人當做係大溫哥華地區嘅一部份。

類:卑詩省